## МОДЕЛ УГОВОРА

Јавна набавка услуге – фиксне телефоније за потребе Општине Врњачка Бања, за период до 2 (две) године, наручиоца Општинске управе општине Врњачка Бања

Закључен у Врњачкој Бањи, дана 2025. године, између:

* 1. Општинске управе општине Врњачка Бања, ул. Крушевачка 17,36210 Врњачка Бања, ПИБ 100917981, матични број 07175981, коју заступа Славиша Пауновић, Начелник Општинске управе, број рачуна:840-75640-91 код Управе за трезор Краљево, Филијала Врњачка Бања (у даљем тексту: Наручилац) и

2\_\_\_\_\_\_\_\_\_\_\_\_\_\_\_са седиштем у ............................................, улица .........................................., ПИБ:.......................... Матични број: ........................................

кога заступа...................................................................

(у даљем тексту Пружалац услуге).

Члан 1.

Уговорне стране констатују:

- да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 и 92/23 – у даљем тексту: Закон), спровео отворени поступак јавне набавке услуге фиксне телефоније на период до 2 (две) године за потребе Општине Врњачка Бања;

* да је Пружалац услуге доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује Понуђач) и која чини саставни део овог уговора;
* да је Наручилац у складу са чланом 146. став 1. Закона, на основу Понуде Пружаоца услуге и Одлуке о додели уговора број: \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_. године, изабрао Пружаоца услуге за набавку услуге фиксне телефоније на период до 2 (две) године за потребе Општине Врњачка Бања, по спроведеном поступку јавне набавке бр. 15/2025.

Члан 2.

Уговор се закључује за период до 24 месеци, рачунајући од дана закључења, с тим што је почетак реализације предметне услуге у 2025. години, даном потписивања уговора, а завршетак реализације ће бити у 2027. години, истеком 24 месеци.

Финансијске обавезе у погледу плаћања предметне услуге које доспевају у 2026. години и 2027. години биће реализоване највише до износа средстава која ће бити одобрена у буџетској 2026. и 2027. години за ту намену.

Члан 3.

Укупна цена за услуге на период од 24 месеци из члана 2. овог Уговора износи \_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_ динара са ПДВ-ом, од чега цена услуге на месечном нивоу износи \_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_ динара са ПДВ-ом.

Члан 4.

Пружалац услуге је дужан да изда фактуру у складу са одредбама Закона о електронском документу, електронској идентификацији и услугама од поверења у електронском пословању („Службени гласник РС“, бр. 94/2017 и 52/2021).

Свака креирана и регистрована фактура мора да садржи тачне идентификационе податке о Наручиоцу, број и датум закљученог Уговора, адресу-место и датум .

Креирана и регистрована фактура доставља се преко Система е-фактура (СЕФ-а) у електронској форми на е-адресу Наручиоца.

Наручилац је дужан да изврши плаћање у року од 45 (четрдесетпет) дана од дана пријема е-фактуре, на текући рачун који се води код банке Пружаоца услуге.

У случају измене текућег рачуна и пословне банке, Пружалац услуге је дужан да благовремено достави Наручиоцу Обавештење о извршеним изменама, које ће бити саставни део Уговора и неће представљати основ за сачињавање Анекса уговора.

У случају више или мање зарачунате цене, фактура се враћа Пружаоцу услуге путем Система е-фактура (СЕФ-а) уз напомену о разлозима враћање фактуре.

Уколико је извршење дела уговора поверено подизвођачу, а није предвиђено непосредно плаћање подизвођачу у складу са чланом 131. став 5. ЗЈН, Пружалац услуге је дужан да достави доказ и изјаву подизвођача да је извршио плаћање подизвођачу његових потраживања у року од 60 дана од извршења плаћања од стране Наручиоца Пружаоцу услуге.

Приликом испостављања електронске фактуре Пружалац услуге ће уписати и ЈБКЈС 08083 за Општинску управу општине Врњачка Бања.

Наручилац ће плаћање вршити на рачун Пружаоца услуге бр. \_\_\_\_\_\_\_\_\_\_\_\_ код Банке\_\_\_\_\_\_\_\_\_\_\_\_\_\_\_, са позивом на број броја пристигле фактуре.

Члан 5.

Пружалац услуге услуга је дужан да након закључења Уговора, достави бланко сопствену меницу (соло меницу) регистровану, уредно оверену и потписану од стране овлашћеног лица и менично овлашћење за **добро** **извршење** **посла**, у висини од 10% од вредности понуде без ПДВ-а и роком важења 20 дана дуже од дана трајања уговора у корист Наручиоца које треба да буду са клаузулом „без протеста“, роком доспећа „по виђењу“. Ако се за време трајања уговора промене рокови за извршење уговорне обавезе, важност сопствене менице (соло менице) мора се продужити за исти број дана. Извођач је у обавези да приликом достављања сопствене менице (соло менице) и меничног овлашћења за добро извршење посла, преда копије картона са депонованим потписима овлашћених лица. У случају да извођач са којим је закључен уговор не испуњава обавезе из уговора, Наручилац има право да реализује инструмент обезбеђења плаћања финансијске гаранције достављене од стране понуђача.

Члан 6.

Измене и допуне овог Уговора закључују се искључиво у писаној форми:

1. На основу измене законских и подзаконских прописа ;
2. Услед повећања обим набавке, под условом предвиђени чланом 160. Закона о јавним набавкама.

3)Услед искључивања и /или додавања нових прикључака која нису била обухваћена првобитном спецификацијом.

Члан 7.

Свака уговорна страна може једнострано раскинути Уговор у случају да друга страна не испуњава или не благовремено испуњава своје уговором преузете обавезе.

* намери да раскине уговор, уговорна страна је дужна да писаним путем обавести другу страну.

Уговор ће се самтрати раскинутим по протеку 15 дана од дана пријема писаног обавештења.

Члан 8.

За све што није предвиђено овим Уговором примењиваће се одредбе Закона о облигационим односима.

Члан 9.

Све евентуалне спорове уговорне стране ће решавати споразумно у супротном спорове ће решавати надлежни суд у Краљеву.

Члан 10.

Уговор ступа на снагу даном потписивања обе уговорне стране.

Члан 11.

Овај Уговор је сачињен у 6 (шест) истоветних примерака, од којих свака уговорна страна задржава по три примерка.

За Наручиоца: За Пружаоца услуге:

Општинска управа

Општине Врњачка Бања

Начелник

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Славиша Пауновић